Diari Oficial de la Generalitat Valenciana


Sumari del DOGV 4911, del 27-12-2004 (2004/13354)

ORDE de 2 de desembre de 2004, de la Conselleria de Cultura, Educació i Esport, per la qual es convoquen les ajudes de les accions descentralitzades de la segona fase del Programa Sòcrates de la Unió Europea.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4911

Data del DOGV
:   27-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13509


Data del document
:   02-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * centre d'ensenyament
    * ensenyament d'idiomes
    * assignació per estudis
    * educació d'adults
    * cooperació europea
    * personal docent
    * suport econòmic
    * formació del professorat
    * mobilitat escolar

ORDE de 2 de desembre de 2004, de la Conselleria de Cultura, Educació i Esport, per la qual es convoquen les ajudes de les accions descentralitzades de la segona fase del Programa Sòcrates de la Unió Europea. [2004/X13090]
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació. El seu objectiu general és promoure una Europa del coneixement i fer realitat un espai europeu de l'aprenentatge permanent, afavorint el desenrotllament d'enfocaments innovadors. Té el seu fonament jurídic en els articles 149 i 150 del Tractat d'Amsterdam, segons els quals la Comunitat Europea contribuirà al desenrotllament d'una educació de qualitat per mitjà de la cooperació entre els estats membres, i si fóra necessari, donant suport i completant la seua acció.
  
La segona fase del Programa Sòcrates va ser aprovada per Decisió 253/2000/CE del Parlament Europeu i del Consell de 24 de gener de 2000 (Diari Oficial de la Unió Europea: DOCE núm. L28, de 3 de febrer), per al període comprés entre l'1 de gener de 2000 i el 31 de desembre de 2006. A més dels 15 estats membres de la Unió Europea, el Programa està obert a la participació dels països AELC/EEE en el marc de l'Acord sobre l'Espai Econòmic Europeu, i dels països candidats a l'adhesió.
  
Per a garantir la coordinació, l'organització i la gestió financera del programa, es va crear dins de l'àmbit estatal espanyol l'Agència Nacional Sòcrates, a la qual correspon, en nom de la Comissió Europea, la concessió del suport financer.
  
La Guia del candidat publicada per la Comissió Europea, conté informació sobre procediments de sol·licituds i els criteris que caldrà considerar durant el procés de selecció. Anualment, la Comissió Europea publica l'anunci de les convocatòries d'ajudes en el marc del Programa, indicant les dates límits de presentació i els criteris i prioritats específiques.
  
El Programa Sòcrates contempla dos tipus bàsics d'accions: les centralitzades i les descentralitzades:
  
- Les accions centralitzades són gestionades directament per la Comissió Europea.
  
- Les accions descentralitzades es gestionen per les Agències Nacionals dels respectius països.
  
Els estats membres poden aplicar criteris addicionals de valoració que s'adapten a les necessitats del país, en les accions descentralitzades, entre les quals s'inclouen: Comenius 1.1, Comenius 1.2, Comenius 1.3, Acollida d'Ajudants Lingüístics Comenius, Comenius 2.2.A, Comenius 2.2.B, Comenius 2.2.C, Grundtvig 2, Grundtvig 3 i Arió.
  
En este sentit, l'Orde Ministerial de 27 de novembre de 2000 (BOE de 19.12.2000), modificada i completada per l'Orde Ministerial ECD/1141/2002 de 6 de maig de 2002 (BOE de 23.05.2002), en el marc fixat per la Comissió Europea per a cada una de les accions, establix les normes generals a què s'hauran d'ajustar les convocatòries específiques d'ajudes de les mencionades accions descentralitzades que hauran de publicar-se en els respectius diaris oficials de les comunitats autònomes.
  
Per tot això, i segons disposa l'article 35 de la Llei 5/1983, de 30 de desembre, del Govern Valencià
  
ORDENE
  
Primer. Objecte i àmbit d'aplicació
  
1. L'objecte de la present convocatòria és convocar ajudes per a participar en les accions descentralitzades del Programa Sòcrates de la Unió Europea que s'enumeren a continuació:
  
a) Comenius 1. Associacions Transnacionals de Centres Docents: 1.1. Projectes Escolars, 1.2. Projectes Lingüístics, 1.3. Projectes de Desenrotllament Escolar.
  
b) Acollida d'Ajudants Lingüístics Comenius en Centres Docents.
  
c) Comenius 2.2. Beques Individuals de Formació: 2.2.A. Formació Inicial del Professorat, 2.2.B. Ajudanties Lingüístiques Comenius, 2.2.C. Cursos de Pràctiques (Formació Contínua del Professorat).
  
d) Grundtvig 2. Associacions d'Aprenentatge.
  
e) Grundtvig 3. Mobilitat per a la Formació d'Educadors d'Adults.
  
f) Arió. Visites d'Estudi per a responsables en la presa de decisions en matèria d'educació.
  
2. Esta orde s'aplicarà en l'àmbit de la Comunitat Valenciana, durant el període comprés entre l'1 de juny de 2005 i el 31 d'agost de 2006.
  
Segon. Finançament
  
El finançament es realitzarà segons els criteris que figuren en la mencionada Orde Ministerial de 27 de novembre de 2000 (BOE de 19.12.2000), modificada i completada per l'Orde Ministerial ECD/1141/2002 de 6 de maig de 2002 (BOE de 23.05.2002).
  
Tercer. Forma i termini de presentació de les sol·licituds
  
Els formularis de sol·licitud, la Guia del Candidat del Programa Sòcrates, i la Convocatòria General de Propostes per a 2004 estaran a disposició de les persones interessades en el Registre General de la Conselleria de Cultura, Educació i Esport, en les Direccions Territorials de Cultura, Educació i Esport, en els Centres de Formació, Innovació i Recursos Educatius (CEFIRE), així com en Internet en:
  
http://aplicaciones.mec.es/programas-europeos/jsp/plantillaAnchosoc.jsp'id=3440 i http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
Les sol·licituds es formalitzaran en els formularis electrònics que per a cada acció es trobaran disponibles en les adreces indicades, i es presentaran en versió electrònica i en paper degudament firmats i segellats.
  
La còpia impresa del formulari electrònic definitiu, junt amb la documentació complementària que s'especifica en cada una de les accions d'esta convocatòria, s'haurà de dirigir a la Conselleria de Cultura, Educació i Esport, Direcció General d'Ensenyament, Av. Campanar, 32 € 46856 València, i es presentarà en el Registre General de la Conselleria de Cultura, Educació i Esport, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el cas d'optar per presentar la còpia impresa del formulari en una oficina de correus, segons disposa l'article 31 del Reial Decret 1.829/1999, de 3 de desembre, pel qual s'aprova el Reglament pel qual es regula la prestació dels servicis postals (BOE núm. 313 de 31.12.1999), «... es presentaran en sobre obert, a fi que en la capçalera del primer full del document que es vullga enviar, es facen constar, amb claredat, el nom de l'oficina i la data, el lloc, l'hora i minut de la seua admissió. Estes circumstàncies hauran de figurar en el resguard justificatiu de la seua admissió. El remitent també podrà exigir que es facen constar les circumstàncies de l'enviament, després de la comparació de la seua identitat amb l'original, en la primera pàgina de la còpia, fotocòpia o un altre tipus de reproducció del document principal que es vullga enviar, que haurà d'aportar-se com a forma de rebut que acredite la presentació d'aquell davant de l'òrgan administratiu competent. Practicades les diligències indicades, el mateix remitent tancarà el sobre, i l'empleat formalitzarà i entregarà el resguard d'admissió, la matriu del qual arxivarà en l'oficina. Els enviaments acceptats per l'operador a qui s'encomana la prestació del servici postal universal, seguint les formalitats previstes en este article, es consideraran degudament presentats, als efectes previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la seua normativa de desenrotllament?.
  
El termini de presentació serà l'indicat en el capítol corresponent a cada subacció.
  
Quart. Selecció de les sol·licituds
  
Per a dur a terme l'estudi de les sol·licituds d'ajudes de les diferents subaccions incloses en esta orde, es constituirà una Comissió formada per:
  
President:
  
- el director general d'Ensenyament o persona que delegue.
  
Vocals:
  
- els subdirectors o les subdirectores d'Educació de les tres Direccions Territorials de Cultura, Educació i Esport, o les persones designades a l'efecte pel director o directora territorial corresponent.
  
- un inspector o inspectora d'Educació designat pel Servici Central de la Inspecció Educativa.
  
- un director o directora o un assessor o assessora de CEFIRE de cada una de les tres províncies, designats pel director general d'Ensenyament.
  
- un funcionari o funcionària de la Direcció General d'Ensenyament, que actuarà de Secretari, amb veu i vot.
  
La Comissió de Selecció haurà d'ajustar la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
La Comissió verificarà que les sol·licituds rebudes s'ajusten a les característiques concretes de cada modalitat d'ajuda i avaluarà els projectes segons els criteris establits en esta orde.
  
La mencionada Comissió tindrà facultats per a resoldre tots els dubtes relatius al procés de selecció i podrà entrevistar els sol·licitants quan ho considere necessari. Així mateix, podrà sol·licitar la participació d'especialistes.
  
Estudiades les sol·licituds, la Comissió de Selecció elevarà proposta a la Direcció General d'Ensenyament per a la resolució que corresponga.
  
Quint . Resolució de la convocatòria
  
La Comissió de Selecció farà públiques les relacions provisionals de concessió de les ajudes en els taulers d'anuncis de la Conselleria de Cultura, Educació i Esport, en les Direccions Territorials de Cultura, Educació i Esport, en els Centres de Formació, Innovació i Recursos Educatius (CEFIRE) i en Internet en:
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
Les persones interessades podran presentar reclamacions durant un termini de cinc dies hàbils, comptats des de l'endemà de la publicació en els taulers d'anuncis dels llocs indicats.
  
Transcorregut el termini establit anteriorment, estudiades i, si és procedent, ateses les reclamacions presentades, la Comissió de Selecció elevarà proposta a la Direcció General d'Ensenyament.
  
El director general d'Ensenyament, a proposta de la Comissió de Selecció, per delegació del conseller, resoldrà els procediments corresponents a les diverses modalitats d'ajudes, i comunicarà a l'Agència Nacional les candidatures preseleccionades.
  
En les accions que així ho requerisquen, després de les consultes pertinents a les Agències Nacionals dels països implicats en l'activitat, l'Agència Nacional Sòcrates confirmarà les candidatures aprovades i les rebutjades i especificarà la causa.
  
D'acord amb l'apartat octau de l'esmentada Orde Ministerial de 27 de novembre de 2000 (BOE de 19.12.2000), el Ministeri d'Educació i Ciència i la Comunitat Valenciana publicaran en el Boletín Oficial del Estado i/o en el Diari Oficial de la Generalitat Valenciana les resolucions de concessió d'ajudes, podent utilitzar també, altres formes de publicació sempre que no lesionen ni els drets dels sol·licitants ni la transparència dels processos selectius
  
No serà necessària la comunicació individual de la Resolució.
  
Sext. Visites preparatòries
  
1. Els centres i institucions que desitgen iniciar un projecte de cooperació podran sol·licitar una ajuda per a una visita preparatòria que haurà de realitzar-se sempre abans de la presentació del projecte, ja que la seua finalitat és concretar el dit projecte.
  
2. La selecció de les visites preparatòries per a les accions Comenius 1 i Grundtvig 2 serà realitzada per la Direcció General d'Ensenyament, d'acord amb els criteris de selecció establits per a dites subaccions.
  
Sèptim. Justificació i percepció de l'ajuda
  
L'Agència Nacional Sòcrates haurà de subscriure un conveni financer directament amb els beneficiaris per a realitzar el pagament de l'ajuda d'acord amb l'Orde Ministerial de 27 de novembre de 2000 (BOE de 19.12.2000), modificada i completada per l'Orde Ministerial ECD/1141/2002 de 6 de maig de 2002 (BOE de 23.05.2002).
  
Les persones, centres i institucions beneficiàries de l'ajuda estaran obligats a:
  
1. Comunicar, si és el cas, l'obtenció de les ajudes per a la mateixa finalitat d'altres administracions o ens públics o privats, nacionals o internacionals.
  
2. Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Esport, l'Agència Nacional Sòcrates i la Comissió Europea.
  
3. Justificar la correcta inversió de l'ajuda rebuda enviant la memòria econòmica (acompanyada dels justificants corresponents) a l'Agència Nacional Sòcrates segons els termes i terminis fixats en el conveni corresponent, com també un exemplar de la memòria pedagògica de l'activitat i del producte.
  
4. Enviar a la Direcció General d'Ensenyament, dins dels vint dies hàbils següents a la finalització de les activitats, una memòria pedagògica segons els criteris que figuren en els apartats específics de cada acció en esta orde, i una còpia de la memòria econòmica.
  
5. Comunicar a la Direcció General d'Ensenyament que s'ha rebut el conveni financer de l'Agència Nacional i enviar una còpia d'este.
  
6. Incloure tant en els productes com en les activitats de difusió, els logotips del Programa Sòcrates i de la Unió Europea i explicitar que s'ha realitzat amb l'ajuda de finançament comunitari.
  
La falta de justificació de l'ajuda percebuda, segons disposa esta convocatòria, comportarà el reintegrament de la quantitat no justificada i els interessos de demora, sense perjuí de les responsabilitats administratives en què puga incórrer la persona beneficiària segons el que disposen la legislació vigent i la normativa comunitària.
  
Qualsevol alteració de les condicions tingudes en compte per a l'adjudicació de les ajudes (variació del nombre de participants, dates de realització de l'activitat, canvi de centre associat i altres semblants), com també la renúncia a l'ajuda, ha de ser comunicada a la Direcció General d'Ensenyament i suposarà la corresponent modificació de la resolució de la concessió, sempre que no implique un augment de la quantia de l'ajuda.
  
Octau. Recuperació de documentació
  
Una vegada publicades les resolucions definitives i finalitzats els terminis per a la interposició de recursos, els beneficiaris o les persones autoritzades podran retirar la documentació acreditativa dels mèrits al·legats en la Direcció General d'Ensenyament, fins a tres mesos després de la data de publicació de les mencionades resolucions definitives.
  
Nové. Nombre d'ajudes
  
El nombre d'ajudes dependrà de la quantitat assignada a la Comunitat Valenciana per a cada una de les accions, d'acord amb la fórmula de distribució territorial prevista en l'Orde Ministerial de 27 de novembre de 2000 (BOE de 19.12.2000), modificada i completada per l'Orde Ministerial ECD/1141/2002 de 6 de maig de 2002 (BOE de 23.05.2002).
  
No es concedirà més d'una ajuda individual a la mateixa persona.
  
Deu. Certificat
  
La participació en les diverses accions del Programa Sòcrates serà certificada a l'efecte de formació permanent, d'acord amb els criteris d'equivalència establits pel Ministeri d'Educació, Cultura i Esport i les comunitats autònomes, tal com s'especifica en cada una de les accions d'esta convocatòria.
  
Onze. Permisos i llicències
  
1. Les persones beneficiàries de les ajudes per a participar en les accions a què es referix esta orde, hauran de comptar amb els permisos corresponents abans d'iniciar l'activitat .
  
2. En relació amb la mobilitat de l'alumnat menor d'edat, els directors o directores dels centres sol·licitants hauran de demanar les oportunes autoritzacions del pare, de la mare o del tutor, que quedaran arxivades en els centres.
  
DISPOSICIONS FINALS
  
Primera
  
Es delega en la Direcció General d'Ensenyament la facultat de resoldre la convocatòria, i se l'autoritza a adoptar les mesures que siguen necessàries per al compliment i desenrotllament d'esta orde i, per a resoldre totes les incidències que es plantegen en la seua interpretació i execució.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 2 de desembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Comenius 1. Associacions transnacionals
  
de centres docents
  
L'objectiu general de l'acció Comenius 1 és reforçar la dimensió europea de l'educació a través de la cooperació transnacional entre centres docents per a millorar la qualitat de l'educació, afavorir l'aprenentatge d'idiomes i promoure l'educació intercultural. Les associacions transnacionals de centres que promou l'acció Comenius 1, permeten que un nombre limitat d'alumnes, junt amb el professorat de diverses disciplines, puguen desplaçar-se a un altre país per a treballar en un projecte d'interés comú.
  
En el marc de Comenius 1, els centres docents poden sol·licitar ajudes financeres per a tres tipus de projectes diferents:
  
- Comenius 1.1. Projectes escolars
  
- Comenius 1.2. Projectes Lingüístics
  
- Comenius 1.3. Projectes de Desenrotllament Escolar
  
Els projectes que desenrotllen els centres docents en el marc de l'acció Comenius 1 hauran d'estar inclosos en la Programació General Anual del centre (PGA) i comptar amb el suport dels seus òrgans de govern (equip directiu, claustre i consell escolar).
  
Així mateix, tot centre que desitge sol·licitar una ajuda financera en el marc de Comenius 1, ja siga com a coordinador d'un projecte o com a soci, haurà d'elaborar un Pla Comenius en què haurà d'establir el paper que les activitats europees tindran en el desenrotllament posterior del centre. En la preparació del Pla Comenius no sols intervindran la direcció i el personal docent del centre, sinó també l'alumnat i els representants dels pares i mares, les autoritats locals i altres parts interessades, si fóra el cas. El Pla Comenius ha d'incloure una breu descripció del centre i de les seues activitats europees (experiències de cooperació, si n'hi haguera, activitats projectades i resultats previstos).
  
A més de ser un important instrument estratègic per al mateix centre, el Pla Comenius pot utilitzar-se com a document de referència a què recorreran les agències nacionals per a avaluar amb coneixement de causa les sol·licituds que presente el centre.
  
Els centres docents presentaran el seu Pla Comenius junt amb les sol·licituds per a projectes Comenius 1 i per a l'Acollida d'Ajudants Lingüístics Comenius.
  
No s'aprovarà més d'un projecte per centre en una mateixa subacció. Per això, quan un centre presente diversos projectes, en la sol·licitud farà constar l'orde de preferència dels projectes per als quals demana ajuda.
  
No es concedirà més d'un projecte Comenius a centres d'Educació Primària amb menys de 300 alumnes.
  
Capítol I
  
Comenius 1.1. Projectes escolars
  
Comenius 1.3. Projectes de desenrotllament escolar
  
Primer. Objectiu
  
A) Comenius 1.1. Projectes escolars
  
Estos projectes donen a l'alumnat i al professorat de distints països europeus, l'oportunitat de treballar en temes d'interés comú dins de les seues activitats acadèmiques habituals. Esta cooperació els permet intercanviar experiències, descobrir els elements diferenciadors de la diversitat cultural, social i econòmica d'Europa i augmentar els seus coneixements generals.
  
Es tracta d'un projecte de centre, que, pel seu caràcter multidisciplinar haurà de desenrotllar-se en equip i contribuir a la millora de l'ensenyança. Així mateix, haurà de propiciar la igualtat d'oportunitats entre l'alumnat, fomentar la participació activa de l'alumnat amb necessitats educatives especials o de compensació educativa, i promoure l'educació intercultural.
  
Les associacions de centres docents que desenrotllen un projecte estaran integrades per centres com a mínim de tres països diferents, un dels quals tindrà la responsabilitat de coordinar el projecte i la resta seran associats. La seua duració serà de tres anys com a màxim, i caldrà fer una revisió i avaluació anual.
  
B) Comenius 1.3. Projectes de desenrotllament escolar
  
Els Projectes de desenrotllament escolar oferixen als directors i al professorat dels centres docents la possibilitat d'intercanviar experiències i informació amb altres centres europeus sobre temes relacionats amb la direcció i els mètodes pedagògics, així com posar en pràctica nous enfocaments metodològics de manera conjunta. Amb això, es poden trobar solucions a qüestions d'interés comú, com per exemple, l'atenció a la diversitat de l'alumnat, l'educació intercultural, la concòrdia de gènere, la incorporació a la vida activa, l'educació emocional, la mediació escolar, etc.
  
Es tracta d'un projecte de centre, que, pel seu caràcter multidisciplinar, haurà de desenrotllar-se en equip i contribuir a la millora de l'ensenyança. Així mateix, haurà de propiciar la igualtat d'oportunitats entre l'alumnat, fomentar la participació activa de l'alumnat amb necessitats educatives especials o de compensació educativa, i promoure l'educació intercultural.
  
Les associacions de centres docents que desenrotllen un projecte de Comenius 1.3, estaran integrades per centres de, com a mínim, tres països, un dels quals tindrà la responsabilitat de coordinar el projecte i la resta seran associats. La seua duració serà de tres anys com a màxim, i caldrà fer una revisió i avaluació anual.
  
Segon. Requisits dels centres participants
  
Podran sol·licitar estes ajudes els centres docents que impartisquen l'educació preescolar o les ensenyances escolars establides per la Llei Orgànica 10/2002, de 23 de desembre de Qualitat de l'Educació. (Excloses les Escoles Oficials d'Idiomes).
  
Tercer. Modalitats i quantia de les ajudes
  
Hi ha dos tipus d'ajudes:
  
1. Ajudes per a visites preparatòries
  
1.1 Les visites preparatòries tenen com a finalitat fixar amb els socis les bases per a elaborar el futur projecte. Les ajudes, de fins a un màxim de 1.000 euros per persona, es fixaran en funció del país que s'haja de visitar. Podrà participar un màxim de dos persones per centre docent i la visita tindrà una duració màxima d'una setmana.
  
1.2 No es finançarà més d'una visita preparatòria o assistència a seminari per centre i projecte
  
1.3 No es concedirà ajuda per a visita preparatòria als centres que hagen tingut un projecte Comenius en les tres darreres convocatòries.
  
1.4 Es donarà prioritat als centres escolars que no hagen participat amb anterioritat en projectes escolars en el marc del Programa Sòcrates.
  
1.5 Dins dels 20 dies següents a la finalització de la visita preparatòria o seminari de contacte caldrà presentar el resum informatiu corresponent a la Direcció General d'Ensenyament.
  
2. Ajudes per a la realització de projectes escolars i projectes de desenrotllament escolar
  
L'ajuda màxima que concedix la Comissió Europea, a través de l'Agència Nacional Sòcrates, per a la realització d'un projecte escolar és de 5.000 euros per al centre coordinador i de 4.500 euros per al centre associat. Per a la realització d'un projecte de desenrotllament escolar és de 6.000 euros per al centre coordinador i de 5.500 euros per al centre associat. La dita ajuda consta de dos parts:
  
a) Una quantitat fixa de fins a 2.000 euros per a centres coordinadors i de fins a 1.500 per a centres associats, per a contribuir als gastos relacionats amb les activitats del projecte, excepte els viatges internacionals.
  
b) Una quantitat variable que ajude a finançar els gastos dels viatges internacionals tant del personal educatiu com de l'alumnat:
  
b.1) Les beques per al personal educatiu contribuiran a sufragar els gastos de viatge i es concediran a un nombre comprés entre quatre i sis persones per centre i any de projecte.
  
b.2) Les beques per a l'alumnat contribuiran únicament a sufragar els gastos de viatges i només en casos excepcionals, els gastos d'allotjament. Es podrà concedir a un nombre comprés entre dos i quatre alumnes per centre i any de projecte. La seua finalitat serà contribuir a la participació activa de l'alumnat en les reunions sobre els projectes transnacionals dels centres docents participants.
  
En el marc d'un Projecte Comenius 1.1 i 1.3 es poden sol·licitar ajudes per a realitzar els viatges internacionals que s'especifiquen a continuació i que hauran d'estar previstes en el formulari de sol·licitud del projecte:
  
a) Reunions sobre el projecte. Són reunions transnacionals de professorat i alumnat dels centres docents per a tractar qüestions referents a la planificació, organització i avaluació del projecte. La duració màxima de la reunió serà d'una setmana.
  
b) Intercanvis de professorat o visites en les quals el professorat realitza activitats en un centre docent associat al projecte. La visita podrà durar entre una i quatre setmanes.
  
c) Estades en pràctiques per al professorat d'una a quatre setmanes de duració i que es poden dur a terme en empreses, servicis socials, organitzacions no governamentals, associacions sense ànim de lucre, etc. Estes estades han d'estar directament relacionades amb el tema del projecte.
  
d) Visita d'Estudis per a l'equip directiu. El seu objectiu és donar suport a la participació de la direcció del centre i consolidar el suport que dóna al projecte. La duració màxima és d'una setmana.
  
Quart. Forma i termini de presentació de les sol·licituds
  
Els centres que desitgen participar presentaran degudament omplida la documentació següent:
  
1. Ajudes per a visites preparatòries
  
1.1. Formulari electrònic ?Sòcrates Comenius 1 de Candidatura per a Visites Preparatòries- a què s'accedirà des de:
  
- http://aplicaciones.mec.es/programas-europeos/jsp/plantillaAnchosoc.jsp'id=3440, i
  
- http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm
  
1.2. Dos còpies impreses del formulari electrònic ?Sòcrates Comenius 1 de Candidatura per a Visites Preparatòries?, amb la firma original del director o directora del centre i el segell de la institució.
  
1.3 Instància per a visites preparatòries, segons el model A que figura en l'annex V d'esta orde.
  
Les sol·licituds per a visites preparatòries es presentaran com a mínim dos mesos abans de la seua realització.
  
2. Ajudes per a Projectes Comenius 1.1 i Comenius 1.3
  
2.1.Projectes nous
  
a) Formulari electrònic ?Sòcrates Comenius 1 - Associacions Escolars per a Projectes Escolars; Projectes Lingüístics, i Projectes per al Desenrotllament Escolar?, a què s'accedirà des de
  
- http://aplicaciones.mec.es/programas-europeos/jsp/plantillaAnchosoc.jsp'id=3440, i
  
- http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic ?Sòcrates Comenius 1 - Associacions escolars per a per a Projectes Escolars ; Projectes Lingüístics, i Projectes per al Desenrotllament Escolar?, amb la firma original del director o directora del centre i el segell de la institució.
  
c) Instància per a projectes, segons el model B que figura en l'annex V d'esta orde.
  
d) Aprovació del projecte pel Consell Escolar o òrgan corresponent, si és procedent, segons model C que figura en l'annex V d'esta orde.
  
e) Carta de compromís dels altres centres docents membres de l'associació.
  
f) Certificat de la direcció del centre on s'indique el professorat implicat en el projecte, així com les matèries o àrees que impartix, segons el model D que figura en l'annex V d'esta orde.
  
g) Relació numerada dels documents aportats.
  
A més de la documentació anteriorment mencionada, els centres associats en Projectes Escolars Comenius o Projectes Comenius per al Desenrotllament Escolar han de presentar:
  
a) Còpia del formulari del projecte del centre coordinador.
  
b) Breu resum del projecte del centre coordinador (en valencià o castellà).
  
2.2. Renovacions de Projectes de Comenius 1.1 i Comenius 1.3
  
a) Formulari electrònic ?Sòcrates Comenius 1- Associacions Escolars per a la renovació de Projectes Escolars; Projectes de Desenrotllament Escolar?, a què s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic ?Sòcrates Comenius 1- Associacions Escolars per a la renovació de Projectes Escolars; Projectes per al Desenrotllament Escolar?, amb la firma original del director o directora del centre i el segell de la institució.
  
c) Instància per a projectes, segons el model E que figura en l'annex V d'esta orde.
  
d) Aprovació del projecte pel Consell Escolar o òrgan corresponent, si és procedent, segons model C que figura en l'annex V d'esta orde.
  
e) Carta de compromís dels altres centres docents membres de l'associació.
  
f) Certificat de la direcció del centre on s'indique el professorat implicat en el Projecte, així com les matèries o àrees que impartix, segons el model D que figura en l'annex V d'esta orde.
  
g) Qüestionari específic per a la Conselleria de Cultura, Educació i Esport segons el model que figura en l'annex d'esta orde.
  
h) Relació numerada dels documents aportats.
  
El termini de presentació de Projectes Escolars Comenius, Projectes Comenius per al Desenrotllament Escolar i Renovacions de Projectes de Comenius, serà des de l'endemà de la publicació d'esta orde i fins a l'1 de febrer de 2005 inclusivament.
  
Quint. Criteris de selecció
  
1. Criteris de qualitat:
  
1.1.Coherència entre el projecte que presenta el centre i el seu Pla Comenius (fins a 1 punt)
  
1.2. Viabilitat dels objectius que es proposen, i, en el cas de les renovacions de projectes, grau de consecució dels objectius proposats l'any anterior (fins a 1 punt)
  
1.3. Pla d'activitats concretes que es realitzaran i la seua adequació amb els objectius proposats (fins a 1 punt)
  
1.4. Rellevància dels productes a realitzar (fins a 1 punt)
  
1.5. Mesures efectives per a la comunicació i cooperació entre els participants (fins a 1 punt)
  
1.6. Participació directa de l'alumnat en totes la fases del projecte (especialment en els projectes de Comenius 1.1) (fins a 1 punt)
  
1.7. Integració de les activitats del projecte en el corresponent projecte curricular (fins a 1 punt)
  
1.8. Ús de les tecnologies de la informació i de la comunicació de manera innovadora (fins a 1 punt)
  
1.9. Estratègies efectives i originals per a la difusió o publicació de resultats (fins a 1 punt)
  
1.10. Validesa de l'avaluació proposada (fins a 1 punt)
  
Perquè un projecte puga ser seleccionat i rebre ajuda haurà d'obtindre un mínim de 5 punts.
  
2. Criteris prioritaris
  
Entre els projectes seleccionats, es prestarà atenció prioritària a aquells que:
  
2.1. Hagen sigut presentats per centres que no hagen rebut una ajuda comunitària anteriorment (5 punts).
  
2.2. Siguen la renovació d'un projecte (5 punts).
  
2.3. Hagen sigut presentats per centres que impartixen ensenyances o despleguen programes de compensació educativa, autoritzats per mitjà de la corresponent Resolució de la Direcció General d'Ensenyament (2 punts).
  
2.4. Fomenten la participació activa d'alumnes amb necessitats educatives especials (fins a 1 punt).
  
2.5. Fomenten l'educació intercultural i la lluita contra el racisme i la xenofòbia (fins a 1 punt).
  
2.6. Fomenten de manera activa la igualtat d'oportunitats entre l'alumnat (fins a 1 punt).
  
2.7. Fomenten vincles entre països candidats i els actuals estats membres (fins a 1 punt).
  
2.8. Fomenten l'aprenentatge dels idiomes en el context de la diversitat lingüística (fins a 1 punt).
  
2.9. Promoguen els valors socials i educatius de l'esport (fins a 1 punt).
  
2.10. Fomenten el desenrotllament sostenible (fins a 1 punt).
  
A un projecte, només es podrà aplicar el criteri 2.1 o el 2.2.
  
La qualificació final d'un projecte seleccionat s'obtindrà per la suma de les puntuacions dels apartats 1 i 2 d'este punt quint.
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres beneficiaris hauran de remetre a la Direcció General d'Ensenyament, en els 20 dies hàbils següents a la finalització de l'activitat, una còpia de la memòria econòmica i una memòria pedagògica, en la qual hauran de constar:
  
1.1.Relació del professorat participant, indicant si és responsable o col·laborador.
  
1.2.Grau de consecució dels objectius del projecte, les activitats realitzades i la seua temporalització.
  
1.3.Materials produïts.
  
1.4.Grau de participació de l'alumnat en les diferents fases del projecte.
  
1.5.Sistema utilitzat per a difondre el projecte, i, si és procedent, el producte final, amb indicació de centres, institucions i col·lectius socials a què podria ser útil didàcticament.
  
1.6.Previsió de continuïtat del projecte, si és procedent.
  
2. La Direcció General d'Ensenyament, després de l'avaluació del projecte, expedirà els certificats corresponents al professorat participant. El nombre d'hores que se certificarà serà el següent:
  
- per al professorat responsable del projecte en centres coordinadors: fins a 50 hores.
  
- per al professorat responsable del projecte en centres associats: fins a 45 hores.
  
- per al professorat col·laborador en projectes en centres tant coordinadors com associats: fins a 35 hores.
  
Capítol II
  
Comenius 1.2. Projectes Lingüístics Comenius
  
Primer. Objectiu
  
L'objectiu dels Projectes Lingüístics és fomentar la motivació i la capacitat dels jóvens per a comunicar-se en llengües distintes de la pròpia. L'element principal del Projecte Lingüístic no és l'ensenyança formal d'una llengua com a tal, sinó el seu aprenentatge a través de l'elaboració d'un treball sobre un tema d'interés comú amb la col·laboració de jóvens d'un altre país.
  
En els Projectes Lingüístics participen dos centres procedents de dos països europeus. Estos Projectes se centren en l'aprenentatge de llengües estrangeres, donant prioritat a les llengües menys divulgades i menys ensenyades, i culminen generalment en un intercanvi consistent en una estada en el centre associat i una visita efectuada en contrapartida (edat mínima del alumnat: 12 anys)
  
Els centres interessats a treballar de manera conjunta en un Projecte Lingüístic Comenius hauran de presentar les seues candidatures en els seus respectius països i serà necessària l'aprovació dels projectes per part de les dos agències nacionals implicades per a obtindre l'aprovació final de projecte.
  
El Projecte Lingüístic Comenius ha de tindre com a resultat final un producte bilingüe que es puga difondre i, si correspon, publicar per al seu aprofitament didàctic en altres centres.
  
Els Projectes Lingüístics tindran una duració d'un curs acadèmic i una part fonamental d'este serà un intercanvi d'alumnat. Els intercanvis són particularment enriquidors, ja que l'alumnat treballa conjuntament i utilitza les llengües de treball del projecte com a mitjà de comunicació i aprenentatge.
  
Els intercanvis d'alumnat hauran de complir els requisits següents:
  
a) Realitzar-se en període lectiu dels centres d'acollida.
  
b) Comptar amb el compromís exprés, per escrit, de la direcció dels centres associats.
  
c) Basar-se en la reciprocitat, de forma que l'alumnat dels dos centres tinga l'oportunitat de realitzar la seua part del projecte en el centre del país associat.
  
d) La duració mínima de l'activitat per a cada un dels grups en el país associat serà de catorze dies (inclòs el viatge).
  
e) L'intercanvi tindrà lloc dins de la localitat en què el centre associat estiga ubicat.
  
f) Els participants hauran de residir en els domicilis de l'alumnat receptor, excepte en circumstàncies excepcionals, que hauran de ser justificades.
  
g) El grup estarà format, com a mínim, per 10 alumnes de 12 anys o més i un professor o professora, i s'ajustaran a este mòdul els grups superiors. En grups mixtos, podrà participar un professor i una professora.
  
Quan no siga possible organitzar els dos intercanvis durant el mateix curs acadèmic, el període d'activitat podrà ampliar-se a dos cursos consecutius.
  
Segon. Requisits dels centres participants
  
Podran sol·licitar estes ajudes els centres docents que impartisquen l'educació preescolar o les ensenyances escolars establides per la Llei Orgànica 10/2002, de 23 de desembre, de Qualitat de l'Educació. (Excepte les Escoles Oficials d'Idiomes)
  
Tercer. Modalitat i quantia de les ajudes
  
1. Ajudes per a visites preparatòries
  
Les visites preparatòries tenen com a finalitat fixar amb els socis les bases per a elaborar el futur projecte.
  
1.1. Les ajudes seran de fins a un màxim de 1.000 euros per persona i es fixaran en funció del país que s'haja de visitar.
  
1.2. Podrà participar un màxim de dos professors o professores per centre i tindran una duració màxima d'una setmana.
  
1.3. No es concedirà cap ajuda per a visita preparatòria als centres que hagen tingut un projecte Comenius en les tres darreres convocatòries.
  
1.4. No es finançarà més d'una visita preparatòria o assistència a seminari per centre i projecte.
  
1.5. Es donarà prioritat als centres escolars que no hagen participat amb anterioritat en projectes escolars dins del marc del Programa Sòcrates.
  
Dins dels 20 dies següents a la finalització de la visita preparatòria o seminari de contacte s'haurà de presentar el resum informatiu corresponent a la Direcció General d'Ensenyament.
  
2. Ajudes per a Projectes Lingüístics Comenius
  
L'ajuda constarà de dos parts:
  
2.1. Una quantitat fixa de fins a 1.500 euros per a contribuir als gastos relacionats amb les activitats del projecte, excepte els viatges internacionals. Amb caràcter excepcional, i amb el propòsit de proporcionar fons complementaris per a la preparació lingüística, la quantitat fixa concedida als centres que no incloguen la llengua del centre associat en el programa d'estudis de l'alumnat participant en l'intercanvi serà de 2.000 euros.
  
2.2. Una quantitat variable que ajude a sufragar els gastos dels viatges internacionals i les dietes del personal educatiu que participe en les activitats següents:
  
- Reunions transnacionals de professorat per a tractar qüestions referents a la planificació i organització dels intercanvis. La duració màxima de la reunió serà d'una setmana i només podrà assistir un professor o professora per centre.
  
- En els intercanvis de grups realitzats en el context d'un Projecte Lingüístic Comenius se subvencionarà, a més de l'alumnat, com a màxim, dos acompanyants adults per cada grup de 10 alumnes, i en qualsevol cas, un professor i una professora si es tracta d'un grup mixt d'alumnat.
  
Quart. Forma i termini de presentació de les sol·licituds
  
Els centres que desitgen participar hauran de presentar la documentació següent:
  
1. Ajudes per a visites preparatòries
  
1.1. Formulari electrònic ?Sòcrates Comenius 1 de Candidatura per a Visites Preparatòries- a què s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440 o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.2. Dos còpies impreses del formulari electrònic ?Sòcrates Comenius 1 de Candidatura per a Visites Preparatòries?, amb la firma original del director o directora del centre i el segell de la institució.
  
1.3. Instància per a visites preparatòries, segons el model A què figura en l'annex V d'esta orde.
  
Les sol·licituds per a visites preparatòries es presentaran com a mínim dos mesos abans de la seua realització.
  
2. Ajudes per a projectes
  
2.1. Formulari electrònic ?Sòcrates Comenius 1- Associacions Escolars per a Projectes Escolars; Projectes Lingüístics; Projectes per al Desenrotllament Escolar?, a què s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
2.2. Dos còpies impreses del formulari electrònic ?Sòcrates Comenius 1- Associacions Escolars per a Projectes Escolars; Projectes Lingüístics i Projectes per al Desenrotllament Escolar?, amb la firma original del director o directora del centre i el segell de la institució.
  
2.3. Instància per a projectes, segons el model B que figura en l'annex V d'esta orde.
  
2.4. Aprovació del projecte pel Consell Escolar o òrgan corresponent, si és procedent, segons el model C que figura en l'annex V d'esta orde.
  
2.5. Carta de compromís de l'altre centre docent membre de l'associació.
  
2.6. Certificat de la direcció del centre on s'indique el professorat implicat en el projecte, així com les matèries o àrees que impartix, segons el model D que figura en l'annex V d'esta orde.
  
2.7. Carta de compromís del centre estranger d'acceptar l'acollida de l'alumnat de la Comunitat Valenciana.
  
2.8. Relació numerada dels documents aportats.
  
El termini de presentació de sol·licituds per als Projectes Lingüístics Comenius serà des de l'endemà de la publicació d'esta orde i fins a l'1 de febrer de 2004 inclusivament.
  
Quint. Criteris de selecció
  
1. Criteris de qualitat:
  
1.1. Coherència entre el projecte que presenta el centre i el seu Pla Comenius (fins a 1 punt).
  
1.2. Viabilitat dels objectius que es proposen (fins a 1 punt).
  
1.3. Pla d'activitats concretes que es realitzaran i la seua adequació amb els objectius proposats (fins a 1 punt).
  
1.4. Interés didàctic del producte final proposat com a objectiu del projecte (fins a 1 punt).
  
1.5. Contribució del Projecte Lingüístic Comenius a la millora de la capacitat dels jóvens per a comunicar-se en una llengua distinta de la pròpia (fins a 1 punt).
  
1.6. Mesures efectives per a la comunicació i cooperació entre els participants (fins a 1 punt).
  
1.7. Participació directa de l'alumnat en totes la fases del projecte (fins a 1 punt).
  
1.8. Integració de les activitats del projecte en el corresponent Projecte Curricular (fins a 1 punt).
  
1.9. Caràcter innovador per la seua metodologia en l'ensenyança de llengües o per l'ús de les tecnologies de la informació i de la comunicació (fins a 2 punts).
  
1.10. Estratègies efectives i originals per a la difusió o publicació de resultats (fins a 1 punt).
  
1.11. Validesa de l'avaluació proposada (fins a 1 punt).
  
Perquè un projecte puga ser seleccionat i rebre ajuda haurà d'obtindre un mínim de 6 punts.
  
2. Criteris prioritaris
  
Entre els projectes seleccionats, es prestarà atenció prioritària a aquells que:
  
2.1. Hagen sigut presentats per centres que no hagen rebut una ajuda comunitària anteriorment (3 punts).
  
2.2. Es referisquen a l'ensenyança de les llengües menys difoses i menys ensenyades de la Unió Europea (3 punts).
  
2.3. Hagen sigut presentats per centres que impartixen ensenyances o despleguen programes de compensació educativa, autoritzats per mitjà de la corresponent resolució de la Direcció General d'Ensenyament (1 punt).
  
2.4. Fomenten la participació activa de l'alumnat amb necessitats educatives especials (fins a 1 punt).
  
2.5. Fomenten l'educació intercultural i la lluita contra el racisme i la xenofòbia (fins a 1 punt).
  
2.6. Fomenten de manera activa la igualtat d'oportunitats entre l'alumnat (fins a 1 punt).
  
2.7. Fomenten vincles entre països candidats i els actuals estats membres (fins a 1 punt).
  
2.8. Fomenten l'aprenentatge dels idiomes en el context de la diversitat lingüística (fins a 1 punt).
  
2.9. Promoguen els valors socials i educatius de l'esport (fins a 1 punt).
  
2.10. Fomenten el desenrotllament sostenible (fins a 1 punt).
  
La qualificació final d'un projecte seleccionat s'obtindrà per la suma de les puntuacions dels apartats 1 i 2 d'este punt quint.
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres beneficiaris remetran a la Direcció General d'Ensenyament, en els 20 dies hàbils següents a la finalització de l'activitat, una còpia de la memòria econòmica i una memòria pedagògica en la qual hauran de constar:
  
1.1. Relació del professorat participant, indicant si és responsable o col·laborador.
  
1.2. Grau de consecució dels objectius del projecte, les activitats realitzades i la seua temporalització.
  
1.3. Materials produïts.
  
1.4. Grau de participació de l'alumnat en les diferents fases del projecte.
  
1.5. Sistema utilitzat per a difondre el projecte i el producte final, amb indicació de centres, institucions i col·lectius socials als quals podria ser útil didàcticament.
  
1.6. Previsió de continuïtat del projecte, si és procedent.
  
2. La Direcció General d'Ensenyament, després de l'avaluació del projecte, expedirà els certificats corresponents al professorat participant. El nombre d'hores que se certificarà serà el següent:
  
- Per al professorat que ha coordinat la realització del projecte, fins a un total de 50 hores.
  
- Per al professorat que ha col·laborat en la realització del projecte, fins a un total de 35 hores.
  
Capítol III
  
Acollida d'Ajudants Lingüístics Comenius
  
Primer. Objectiu
  
L'objectiu d'esta acció és millorar les aptituds lingüístiques de l'alumnat del centre d'acollida i augmentar la seua motivació quant a l'aprenentatge de llengües i el seu interés pel país i la cultura de l'ajudant.
  
Segon. Requisits dels centres participants
  
Podran sol·licitar estes ajudes els centres docents que impartisquen l'educació preescolar o les ensenyances escolars establides per la Llei Orgànica 10/2002, de 23 de desembre de Qualitat de l'Educació.
  
Tercer. Forma i termini de presentació de les sol·licituds
  
1. Els centres docents interessats a rebre un Ajudant Lingüístic hauran de presentar la documentació següent:
  
1.1. Formulari electrònic ?Sòcrates de Candidatura per a les Institucions que desitgen acollir un Lector de Llengües en el marc de Comenius- al qual s'accedirà des de:
  
 http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.2. Dos còpies impreses del formulari electrònic ?Sòcrates de Candidatura per a les Institucions que desitgen acollir un Lector de Llengües en el marc de Comenius?, amb la firma original del director o directora del centre i el segell de la institució.
  
1.3. Instància, segons el model F que figura en l'annex V d'esta orde.
  
1.4. Programa detallat de les activitats a realitzar per l'ajudant.
  
2. El termini de presentació de sol·licituds serà des de l'endemà de la publicació d'esta orde i fins a l'1 de febrer de 2005 inclusivament.
  
Quart. Criteris de selecció
  
1. Criteris de qualitat: adequació del pla de treball previst per a l'ajudant:
  
1.1. Activitats encomanades: classes, desdoblament, etc. (fins a 4 punts)
  
1.2. Estratègies previstes per a la difusió de la cultura pròpia del país d'origen (fins a 2 punts)
  
1.3. Activitats programades per a l'ensenyança d'una segona llengua estrangera (fins a 2 punts)
  
1.4. Programa d'activitats de suport per a l'alumnat que requerisca una ajuda especial per a l'aprenentatge de llengües estrangeres (fins a 2 punts)
  
Perquè una sol·licitud puga ser seleccionada i rebre ajuda haurà d'obtindre un mínim de 5 punts.
  
2. Criteris prioritaris
  
Entre els projectes seleccionats, es prestarà atenció prioritària a aquells que:
  
2.1.Hagen sigut presentats per centres que no hagen rebut una ajuda comunitària anteriorment (5 punts).
  
2.2. Estiguen desenrotllant un projecte en el marc de Comenius 1 (5 punts).
  
2.3. Hagen sigut presentats per centres que impartixen ensenyances o despleguen programes de compensació educativa, autoritzats per mitjà de la corresponent Resolució de la Direcció General d'Ensenyament (2 punts).
  
2.4. Apliquen un programa d'educació bilingüe enriquit per la incorporació primerenca d'una llengua estrangera, com a llengua vehicular, des del primer cicle de l'Educació Primària, o, de manera experimental, en el segon cicle d'Educació Infantil (fins a 3 punts).
  
A un projecte només es podrà aplicar el criteri 2.1 o el 2.2.
  
La qualificació final d'un projecte seleccionat s'obtindrà per la suma de les puntuacions dels apartats 1 i 2 d'este punt quart.
  
Quint. Avaluació i reconeixement de l'activitat
  
En finalitzar el període d'ajudantia, el centre haurà de presentar a la Direcció General d'Ensenyament una memòria de les activitats realitzades i indicarà el professorat tutor i els col·laboradors.
  
La Direcció General d'Ensenyament, després de l'avaluació del projecte, expedirà al tutor o tutora un certificat de fins a 10 hores de formació per cada trimestre que haja estat l'ajudant en el centre.
  
ANNEX II
  
Comenius 2.2. Beques Individuals de Formació
  
En el marc d'esta acció es concedixen beques per al professorat, futur professorat i personal amb altres funcions en l'àmbit de l'educació escolar, per a realitzar certes activitats de mobilitat lligades a la seua formació inicial o a la pràctica professional en altres països participants. En el marc de l'acció Comenius 2.2 es concedixen ajudes financeres per a:
  
- Comenius 2.2 A. Beques Individuals per a la Formació Inicial del Professorat.
  
- Comenius 2.2 B. Ajudanties Lingüístiques.
  
- Comenius 2.2 C. Cursos de Pràctiques per a la Formació Contínua del Professorat.
  
Capítol I
  
Comenius 2.2.A. Beques Individuals per a la Formació Inicial del Professorat
  
Primer. Objectiu
  
Esta acció pretén animar al futur professorat a millorar la comprensió de la dimensió europea de l'ensenyança i l'aprenentatge per mitjà d'un període d'estudi supervisat i de formació pràctica en altres països.
  
Segon. Requisits dels participants
  
Podran sol·licitar estes ajudes els estudiants de Magisteri, Ciències de l'Educació, Psicologia o participants en els Cursos d'Aptitud Pedagògica que realitzen estos estudis en un centre de formació de la Comunitat Valenciana, que estiga integrat en un projecte transnacional Comenius 2.1.
  
Tercer. Quantia de l'ajuda
  
La quantia total de l'ajuda haurà de cobrir els gastos reals de viatge, l'assegurança, la preparació lingüística i els gastos d'estada d'acord amb les dietes setmanals establides per la Comissió Europea.
  
Quart. Forma i termini de presentació de les sol·licituds
  
1. Les candidatures s'hauran de presentar a través del centre en què estiga matriculat el candidat o la candidata.
  
Serà necessari omplir el formulari electrònic de candidatura al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
Així mateix serà necessari presentar:
  
1.1. Dos còpies impreses del formulari electrònic amb la firma original del responsable del centre i el segell de la institució.
  
1.2. Certificat de la direcció del centre en què realitza els estudis, en el qual constarà que el candidat o candidata és alumne del centre i que este participa en un projecte Comenius 2.1.
  
Esta documentació s'enviarà a l'Agència Nacional Sòcrates amb còpia a la Direcció General d'Ensenyament.
  
2. Les sol·licituds es podran presentar en qualsevol moment.
  
Quint. Criteris de selecció
  
L'Agència Nacional Sòcrates, d'acord amb les comunitats autònomes, seleccionarà els candidats i les candidates periòdicament segons la disponibilitat de fons i d'acord amb els criteris establits en la Guia del Candidat.
  
Sext. Avaluació de l'activitat
  
Una vegada realitzada l'activitat, el responsable del projecte en el centre remetrà a l'Agència Nacional Sòcrates la memòria corresponent.
  
Capítol II
  
Comenius 2.2.B. Ajudanties lingüístiques
  
Primer. Objectiu
  
Esta acció consistix en la concessió d'ajudes financeres a futurs professors d'idiomes perquè desenvolupen un període de pràctiques docents en altres països europeus com a ajudants lingüístics. Esta acció busca tant el perfeccionament del futur professorat com la millora de les aptituds lingüístiques de l'alumnat i el seu interés per altres països i cultures.
  
Segon. Requisits dels participants
  
1. Podran sol·licitar estes ajudes les persones que:
  
1.1. Siguen ciutadans espanyols o de països de la Unió Europea residents a Espanya.
  
1.2. Hagen cursat o estiguen cursant els seus estudis universitaris a la Comunitat Valenciana. Si no han finalitzat els seus estudis, han d'haver cursat, almenys, dos anys dels estudis citats en el punt 1.3.
  
1.3. Siguen futurs professors o professores d'una llengua oficial de la Unió Europea, irlandés, luxemburgués o una de les llengües oficials dels països AELC/EEE participants o en vies d'adhesió, com a idioma estranger.
  
1.4. Siguen professors o professores d'Educació Primària i d'Educació Especial als quals es podria demanar que ensenyaren una llengua estrangera en el futur.
  
1.5. Siguen professors o professores a qui es podria demanar que impartiren en una llengua estrangera una assignatura distinta de la llengua en qüestió.
  
1.6. Siguen persones en possessió d'un títol que permeta treballar com a professors o professores d'idiomes, o que estudien per a obtindre'l.
  
1.7. Que abans de presentar la seua sol·licitud no hagen treballat com a professors o professores de llengua estrangera.
  
1.8. No hagen rebut en els 3 últims anys una beca d'auxiliar de conversació per a la mateixa llengua per a la qual sol·liciten l'ajuda.
  
1.9. No hagen rebut una beca de lectorat de llengües amb anterioritat.
  
Tercer. Modalitat i quantia de les ajudes
  
Les ajudanties podran tindre una duració entre tres i huit mesos. L'ajuda financera cobrirà els gastos de viatge de l'ajudant al centre d'acollida i els gastos d'estada en funció del país d'acollida i de la duració d'esta.
  
Quart. Forma i termini de presentació de les sol·licituds
  
1. Les persones que desitgen participar presentaran la documentació següent:
  
1.1. Formulari electrònic ?Sòcrates de Candidatura per als Lectorats de Llengües Comenius- al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440 o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.2. Dos còpies impreses del formulari electrònic ?Sòcrates de Candidatura per als Lectorats de Llengües Comenius?.
  
1.3. Instància, segons el model G que figura en l'annex v d'esta orde.
  
1.4. Fotocòpia del DNI o del document equivalent.
  
1.5. Certificat acadèmic d'estudis (original o fotocòpia compulsada) en què consten les qualificacions obtingudes i la nota mitjana.
  
1.6. Declaració responsable de no haver treballat com a professor o professora de la llengua corresponent.
  
1.7. Certificats originals o fotocòpies compulsades que acrediten els mèrits valorables.
  
1.8. Relació numerada dels documents aportats.
  
2. El termini de presentació de sol·licituds serà des de l'endemà de la publicació d'esta orde i fins a l'1 de febrer de 2005 inclusivament.
  
Quint. Criteris de selecció
  
1. Tindran prioritat les candidatures presentades per persones que:
  
1.1. No hagen rebut ajuda comunitària amb anterioritat (5 punts).
  
1.2. No hagen rebut en els últims tres anys una ajuda d'auxiliar de conversació d'alguna entitat pública o privada per a la mateixa finalitat (3 punts).
  
1.3. Presenten una sol·licitud que es referisca a l'ensenyança de les llengües menys difoses i menys ensenyades de la Unió Europea (1 punt).
  
1.4. Incloguen la utilització de les noves tecnologies didàctiques de l'ensenyança a distància (fins a 2 punts).
  
1.5. Presenten una proposta que supose una ajuda a les persones menys afavorides (fins a 1 punt).
  
1.6. Presenten una proposta que implique un suport particular a persones amb dificultats per a l'aprenentatge de llengües estrangeres (fins a 1 punt).
  
1.7. Que demostren que la seua activitat de mobilitat té possibilitats d'ajudar-los en el seu paper multiplicador dins de les seues respectives institucions i contribuir a la consecució dels objectius estratègics d'estes (fins a 1 punt).
  
1.8. Que demostren que la seua activitat de mobilitat té possibilitats de fomentar la futura creació de noves associacions entre centres escolars en el marc de Comenius 1 (fins a 1 punt).
  
2. Mèrits:
  
2.1. Formació acadèmica: fins a 3 punts
  
2.1.1. Expedient acadèmic en el títol al·legat:
  
Puntuació mitjana de 8,50 a 10,00: 1 punt
  
Puntuació mitjana de 6,00 a 8,49: 0,5 punts
  
2.1.2. Doctorat i premis extraordinaris:
  
Títol de doctor: 0,5 punts
  
Premi extraordinari del doctorat: 1 punt
  
Premi extraordinari en la titulació al·legada: 0,5 punts
  
2.1.3. Altres titulacions universitàries de caràcter oficial no al·legades com a requisit:
  
Titulacions de Primer Cicle: 0,5 punts
  
Titulacions de Segon Cicle: 1 punt
  
2.1.4. Titulacions d'ensenyances d'idiomes:
  
Cicle Mitjà de l'Escola Oficial d'Idiomes o equivalent: 0,5 punts
  
Cicle Superior de l'Escola Oficial d'Idiomes o equivalent: 1 punt
  
2.1.5. Títol d'especialització didàctica o equivalent: 0,5 punts
  
2.2. Altres mèrits:
  
2.2.1. Per cursos de formació en relació amb l'activitat docent que es desenrotllarà en el futur, organitzats o homologats per l'administració Educativa (0,1 punts per cada 10 hores): fins a 3 punts
  
2.2.2. Per publicacions: fins a 1 punt
  
2.2.3. Per estar inscrit en la borsa de treball de la Conselleria de Cultura, Educació i Esport: 1 punt
  
2.2.4. Per participar en un curs d'Especialització en Llengües Estrangeres convocats o autoritzats per la Direcció General d'Ensenyament, d'acord amb l'Orde Ministerial d'11 de gener de 1996 (BOE del dia 23): 1,5 punts
  
Només seran tinguts en compte aquells mèrits degudament justificats per mitjà de l'oportuna documentació acreditativa.
  
La qualificació final s'obtindrà per la suma de les puntuacions dels apartats 1 i 2 d'este punt Quint.
  
Capítol III
  
Comenius 2.2.C. Cursos de Pràctiques per a
  
la Formació Contínua del Professorat
  
Primer. Objectiu
  
Els objectius d'esta modalitat de l'acció Comenius 2.2 C són ajudar els participants a millorar els seus coneixements i qualificacions, aconseguir una millor comprensió de l'ensenyança escolar a Europa i de la dimensió europea del seu treball. Per a això, es concedixen beques que permeten al professorat o al personal d'altres categories del sector educatiu participar en cursos de formació que tinguen lloc en un país de la Unió Europea distint d'aquell on habitualment exercixen la seua professió.
  
En esta modalitat s'establixen dos tipus de cursos:
  
- Cursos generals de formació pràctica.
  
- Cursos de formació del professorat d'idiomes.
  
La descripció dels cursos està publicada en un catàleg que podrà ser consultat en Internet en:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
Només en cas que estos cursos no responguen a les seues necessitats, els candidats podran optar a cursos no inclosos en el catàleg. Els candidats i les candidates han de seleccionar un únic curs i, abans de sol·licitar l'ajuda, sol·licitar la preinscripció. L'acceptació de l'organisme organitzador per a participar en el curs haurà d'acompanyar necessàriament la sol·licitud d'ajuda.
  
Segon. Requisits dels participants
  
1. Treballar en un centre públic o privat de la Comunitat Valenciana en el curs acadèmic 2004 € 2005 en què s'impartisquen l'educació preescolar o les ensenyances escolars establides per la Llei Orgànica 10/2002, de 23 de desembre, de Qualitat de l'Educació. (Excepte Escoles Oficials d'Idiomes)
  
2. Podran també participar els candidats que presten servicis en l'exterior en el curs acadèmic 2004 € 2005, sempre que hagen tingut el seu últim destí a la Comunitat Valenciana.
  
3. No haver sigut beneficiari d'una ajuda del Programa Sòcrates Comenius 2.2.C, Grundtvig 3 i Visites d'Estudi Arió per a realitzar una activitat formativa de mobilitat individual, durant les tres últimes convocatòries: 2002, 2003 i 2004.
  
4. Tindre el perfil professional apropiat al curs sol·licitat.
  
5. Dominar la llengua de treball que figura en primer lloc en el curs que se sol·licite.
  
6. No tindre concedida una altra ajuda per qualsevol administració o ens públic o privat, nacional o estranger, per a la mateixa activitat.
  
7. Podrà participar en els Cursos de Formació del Professorat d'Idiomes només:
  
a) Professorat qualificat i que exercisca l'ensenyança d'una llengua estrangera.
  
b) Professorat d'altres àrees que ensenye utilitzant una llengua estrangera.
  
c) Inspectors o inspectores d'Educació i assessors o assessores de CEFIRE que treballen en l'àmbit de l'ensenyança d'idiomes.
  
d) D'acord amb la Guia del candidat, el professorat que, havent tingut com a activitat regular l'ensenyança d'una llengua estrangera i estant en situació d'excedència, tinga previst reincorporar-se al seu lloc de treball com a docent de llengües estrangeres el curs 2005 € 2006.
  
Tercer. Modalitat i quantia de l'ajuda
  
Les ajudes per a assistir a l'activitat de formació seran entre 500 i 1.500 euros segons la duració i el lloc de realització del curs. La duració oscil·larà entre 1 i 4 setmanes per als Cursos Generals de Formació Pràctica, i entre 2 i 4 per als Cursos del Professorat d'Idiomes.
  
Serà necessari sol·licitar els respectius permisos quan l'activitat es realitze dins de període lectiu. La concessió de les ajudes no significa la concessió automàtica dels permisos.
  
Quart. Forma i termini de presentació de les sol·licituds
  
1. Totes les persones interessades hauran de presentar la documentació següent:
  
1.1. Instància, segons el model H que figura en l'annex V d'esta orde.
  
1.2. Formulari electrònic ?Sòcrates Comenius 2 de sol·licitud de subvencions per a assistir a Cursos de Formació Pràctica- al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.3. Dos còpies impreses del formulari electrònic ?Sòcrates Comenius 2 de sol·licitud de subvencions per a assistir a Cursos de Formació Pràctica?, amb la firma original del director o directora del centre i el segell de la institució.
  
1.4. Confirmació de preinscripció en el curs sol·licitat, atorgada per la institució organitzadora, en dos exemplars.
  
1.5. Full en què es detalle els continguts del curs sol·licitat (en el cas dels cursos de catàleg, fotocòpia de la pàgina del catàleg en què apareix el curs)
  
1.6. Fotocòpia del DNI o del document equivalent.
  
1.7. Certificat de la direcció del centre en què conste la funció exercida durant el curs acadèmic 2004 € 2005.
  
1.8. En el cas de candidats o candidates en situació d'excedència, declaració responsable d'incorporar-se al centre durant el curs acadèmic 2005 € 2006.
  
1.9. Proposta sobre la posada en pràctica dels nous coneixements i habilitats adquirits en el curs i la seua repercussió en benefici de l'activitat professional que es desenrotlle.
  
1.10 Les sol·licituds per a assistir a cursos de catàleg es presentaran des de l'endemà de la publicació d'esta orde i fins a l'1 de març de 2005 inclusivament.
  
2. Documentació específica:
  
2.1. Cursos Generals de Formació Pràctica:
  
2.1.1. Documentació que acredite el domini de la llengua de treball que figure en primer lloc en el curs sol·licitat: diploma de llicenciatura; certificat del primer cicle de l'Escola Oficial d'Idiomes o equivalent, o certificat d'haver-la cursat en BUP i COU o en Batxillerat.
  
2.1.2. Si és procedent, explicació raonada de la relació entre el curs sol·licitat i el perfil professional del candidat o de la candidata.
  
2.2. Cursos de Formació de Professorat d'Idiomes:
  
2.2.1. Certificat que acredite l'ensenyança de l'idioma per a la qual se sol·licita la beca durant el present curs acadèmic.
  
2.2.2. Per al professorat que ensenye utilitzant una llengua estrangera, certificat del centre que acredite esta situació.
  
Quint. Criteris de selecció
  
1. Cursos Generals de Formació:
  
1.1. No haver tingut ajuda comunitària amb anterioritat (5 punts).
  
1.2. Sol·licitar una ajuda per a assistir als cursos inclosos en el Catàleg Comenius (2 punts).
  
1.3. Figurar en el Pla Comenius corresponent al seu centre docent (1 punt).
  
1.4. Relació entre l'activitat professional que desenvolupa i el tema del curs sol·licitat (fins a 1 punt).
  
1.5. Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua activitat professional (fins a 1 punt).
  
2. Cursos de Formació del Professorat d'Idiomes
  
2.1. No haver tingut ajuda comunitària amb anterioritat (6 punts).
  
2.2. Sol·licitar una ajuda per a assistir als cursos inclosos en el Catàleg Comenius (2 punts).
  
2.3. Figurar en el Pla Comenius corresponent al seu centre docent (1 punt).
  
2.4. Participar en cursos que li permeten millorar l'ensenyança de les llengües oficials menys usades i ensenyades de la Unió Europea (1 punt).
  
2.5. Potenciar l'aprenentatge d'una segona llengua estrangera en l'educació secundària (1 punt).
  
2.6. Ser mestres que ensenyen un idioma estranger en Educació Infantil o primer cicle d'Educació Primària (1 punt).
  
2.7. Relació entre l'activitat professional que es desenvolupa i el tema del curs sol·licitat (fins a 1 punt).
  
2.8. Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua activitat professional (fins a 1 punt).
  
Sext. Inscripció en els cursos.
  
Una vegada es comunique als candidats que s'ha concedit una beca per a participar en el curs en el qual estan preinscrits, estos hauran de confirmar, amb la major brevetat possible, la seua inscripció directament als coordinadors dels cursos. Els organitzadors dels cursos decidiran quins candidats assistiran al seu curs en funció de l'orde d'arribada de la confirmació d'assistència.
  
Pel que fa a les cancel·lacions de cursos (per part del beneficiari o del coordinador del curs) es tindrà en compte el que indiquen les Instruccions per als Candidats del Catàleg de Cursos de Comenius 2.
  
Sèptim. Avaluació i reconeixement de l'activitat
  
Les persones beneficiàries remetran a la Direcció General d'Ensenyament una Memòria Pedagògica sobre el curs a què han assistit, en el termini de 20 dies hàbils després d'haver finalitzat el curs, i una còpia de la Memòria Econòmica enviada a l'Agència Nacional.
  
A l'efecte d'acreditar les corresponents hores de formació, les persones interessades sol·licitaran en el país d'acollida un certificat d'assistència en el qual conste nom complet, número de DNI o passaport, títol de l'activitat i modalitat, data i lloc de realització, així com el nombre d'hores de l'activitat. Se certificarà fins a un màxim de 40 hores setmanals.
  
ANNEX III
  
Grundtvig. Educació d'Adults i altres Itineraris Educatius
  
Esta acció pretén promoure la dimensió europea en l'aprenentatge al llarg de tota la vida i contribuir, per mitjà de la cooperació internacional a la innovació, a una major qualitat d'ensenyança i accessibilitat a altres itineraris educatius.
  
En el marc de l'acció Grundtvig, s'oferixen ajudes financeres per a les dos modalitats descentralitzades següents:
  
- Grundtvig 2. Associacions d'Aprenentatge
  
- Grundtvig 3. Mobilitat per a la Formació d'Educadors d'Adults
  
Capítol I
  
Grundtvig 2. Associacions d'Aprenentatge
  
Primer. Objectiu
  
Les Associacions d'Aprenentatge Grundtvig són el marc per a desenrotllar activitats de cooperació a xicoteta escala entre organitzacions que treballen en l'àmbit de la formació de les persones adultes, en el sentit més ampli de l'expressió. Es fomentaran amb especial interés les associacions mixtes d'educació formal i no formal. En l'associació estaran representats, com a mínim, tres països entre els que poden participar en el Programa Sòcrates, dels quals almenys un ha de ser un estat membre de la Unió Europea.
  
L'acció preveu ajudes per a la realització de projectes amb una duració màxima de tres anys, després d'una revisió i avaluació anual.
  
Així mateix, els centres i Institucions que participen en esta acció, podran sol·licitar un Ajudant Lingüístic Comenius en les condicions que s'especifiquen en l'annex I, capítol III de la present orde.
  
Segon. Requisits dels centres i institucions participants
  
1. Podran sol·licitar estes ajudes els centres i institucions de la Comunitat Valenciana, que, per a actuar com a coordinadors, hauran de pertànyer a una de les categories següents:
  
1.1. Centres específics de formació de persones adultes i centres específics d'educació a distància o centres associats d'educació a distància.
  
1.2. Organitzacions que impartisquen formació al personal de Formació de Persones Adultes.
  
1.3. Administració autonòmica o local, i agències de desenrotllament.
  
1.4. Qualsevol organització dedicada a la Formació de Persones Adultes, com les fundacions i associacions sense ànim de lucre, les universitats populars, els sindicats i les associacions d'empresaris, les biblioteques i els museus, els centres penitenciaris, les associacions esportives i les associacions de veïns.
  
1.5. Organitzacions professionals i empreses privades que apliquen plans d'aprenentatge no limitat a la Formació Professional.
  
1.6. Altres proveïdors d'educació que responguen a demandes d'aprenentatge individuals de persones adultes.
  
2. Podran participar com a socis altres organismes, com editors o centres d'investigació, sempre que aporten experiència complementària apropiada.
  
Tercer. Modalitat i quantia de les ajudes
  
1. Visites Preparatòries
  
1.1. Es concediran fins a un màxim de 1.000 euros per persona (segons el país de destí i la duració de la visita) per a la realització de trobades transnacionals per a la preparació d'un projecte. El període de realització de les visites serà de l'1 de juliol de 2005 al 31 d'agost de 2006.
  
1.2. Es donarà prioritat als centres docents que no hagen participat amb anterioritat en projectes escolars dins del marc del Programa Sòcrates.
  
1.3. No es finançarà més d'una visita preparatòria o assistència a seminari per institució i projecte.
  
1.4. Dins dels 20 dies següents a la finalització de la Visita Preparatòria o Seminari de Contacte es presentarà el resum informatiu corresponent a la Direcció General d'Ensenyament.
  
2. Projectes
  
Les Associacions d'Aprenentatge podran rebre ajuda financera durant un o dos anys, en funció de la naturalesa de l'activitat proposada. En determinats casos, degudament justificats, podran rebre l'ajuda fins a un màxim de tres anys.
  
L'ajuda per als projectes constarà de dos parts:
  
2.1. Una quantitat fixa per a contribuir al pagament dels gastos relacionats amb les activitats del projecte, excepte els viatges internacionals.
  
2.2. Una quantitat variable per a ajudar a sufragar els gastos dels viatges internacionals i les dietes. En principi, cap activitat realitzada en el marc d'un projecte durarà més de dos setmanes.
  
Quart. Forma i termini de presentació de les sol·licituds
  
1. Visites preparatòries
  
1.1. Formulari electrònic ?Sòcrates Grundtvig 2 de Candidatura per a Visites Preparatòries- al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440 o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.2. Dos còpies impreses del formulari electrònic ?Sòcrates Grundtvig 2 de Candidatura per a Visites Preparatòries?, amb la firma original del responsable del centre i el segell de la institució.
  
1.3. Instància per a Visites Preparatòries, segons el model A que figura en l'annex V d'esta orde.
  
Les sol·licituds per a Visites preparatòries es presentaran com a mínim dos mesos abans de la seua realització.
  
2. Projectes
  
2.1. Projectes nous
  
2.1.1. Els centres coordinadors han de presentar:
  
a) Formulari electrònic de candidatura ?Sòcrates Grundtvig 2. Associacions d'Aprenentatge?, al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440 o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic de candidatura ?Sòcrates Grundtvig 2. Associacions d'Aprenentatge?, amb la firma original del responsable del centre i el segell de la institució.
  
c) Instància per a projectes segons el model I que figura en l'annex V d'esta orde.
  
d) Carta de compromís dels altres centres membres de l'associació.
  
e) Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons model C que figura en l'annex V d'esta orde, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'annex V d'esta orde.
  
f) Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
g) Relació numerada dels documents que aporta.
  
2.1.2. Els centres associats han de presentar:
  
a) Formulari electrònic de candidatura ?Sòcrates Grundtvig 2. Associacions d'Aprenentatge?, al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440 o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic de candidatura ?Sòcrates Grundtvig 2. Associacions d'Aprenentatge?, amb la firma original del responsable del centre i el segell de la institució.
  
c) Dos còpies del formulari presentat pel centre coordinador i la traducció dels epígrafs que descriuen el projecte.
  
d) Instància per a projectes segons el model I que figura en l'annex V d'esta orde.
  
e) Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si escau, segons el model C que figura en l'annex V d'esta orde, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'annex V d'esta orde.
  
f) Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
g) Relació numerada dels documents que aporta.
  
2.2. Renovació de Projectes
  
2.2.1. Els centres coordinadors han de presentar:
  
a) Formulari electrònic de renovació de candidatura ?Sòcrates Grundtvig 2. Associacions d'Aprenentatge?, al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic de renovació de candidatura ?Sòcrates Grundtvig 2. Associacions d'Aprenentatge?, amb la firma original del responsable del centre i el segell de la institució.
  
c) Instància per a projectes segons el model J que figura en l'annex V d'esta orde.
  
d) Carta de compromís dels altres centres membres de l'associació.
  
e) Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si escau, segons model C que figura en l'annex V d'esta orde, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'annex V d'esta orde.
  
f) Si el sol·licitant no és un centre docent, presentarà un document que acredite que desenrotlla plans d'educació com a part de la seua «responsabilitat».
  
g) Relació numerada dels documents que aporta.
  
2.2.2. Els centres associats han de presentar:
  
a) Formulari electrònic de renovació de candidatura ?Sòcrates Grundtvig 2. Associacions d'Aprenentatge?, al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
b) Dos còpies impreses del formulari electrònic de renovació de candidatura ?Sòcrates Grundtvig 2. Associacions d'Aprenentatge?, amb la firma original del responsable del centre i el segell de la institució.
  
c) Dos còpies del formulari de renovació de candidatura presentat pel centre coordinador i la traducció dels epígrafs que descriuen el projecte.
  
d) Instància per a projectes segons el model J que figura en l'annex V d'esta orde.
  
e) Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons el model C que figura en l'annex V d'esta orde, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'annex V d'esta orde.
  
f) Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
g) Relació numerada dels documents que aporta.
  
El termini de presentació de Projectes serà des de l'endemà de la publicació d'esta orde i fins a l'1 de març de 2005 inclusivament.
  
Quint. Criteris de selecció
  
1. Criteris de qualitat:
  
1.1. Viabilitat dels objectius que es proposen, i, en el cas de les renovacions de projectes, grau de consecució dels objectius proposats l'any anterior (fins a 1 punt).
  
1.2. Pla d'activitats concretes que es realitzaran i la seua adequació amb els objectius proposats (fins a 1 punt).
  
1.3. Rellevància dels productes a realitzar (fins a 1 punt).
  
1.4. Mesures efectives per a la comunicació i cooperació entre els participants (fins a 1 punt).
  
1.5. Participació directa de l'alumnat en totes la fases del projecte (fins a 2 punts).
  
1.6. Integració de les activitats del projecte en el Projecte Curricular (fins a 1 punt).
  
1.7. Ús de les tecnologies de la informació i de la comunicació de manera innovadora (fins a 1 punt).
  
1.8. Estratègies efectives i originals per a la difusió o publicació de resultats (fins a 1 punt).
  
1.9. Validesa de l'avaluació proposada (fins a 1 punt).
  
Perquè un projecte puga ser seleccionat i rebre ajuda haurà d'obtindre un mínim de 5 punts.
  
2. Criteris prioritaris:
  
Entre els projectes seleccionats, es prestarà atenció prioritària a aquells que:
  
2.1. Hagen sigut presentats per centres o institucions que no hagen rebut una ajuda comunitària anteriorment (5 punts).
  
2.2. Siguen la renovació d'un projecte (5 punts).
  
2.3. Fomenten la participació activa de l'alumnat amb necessitats educatives especials (fins a 1 punt).
  
2.4. Fomenten l'educació intercultural i la lluita contra el racisme i la xenofòbia (fins a 1 punt).
  
2.5. Fomenten de manera activa la igualtat d'oportunitats entre dones i hòmens (fins a 1 punt).
  
2.6. Fomenten vincles entre països candidats i els actuals Estats Membres (fins a 1 punt).
  
2.7. Fomenten l'aprenentatge dels idiomes en el context de la diversitat lingüística (fins a 1 punt).
  
2.8. Promoguen els valors socials i educatius de l'esport (fins a 1 punt).
  
2.9. Fomenten el desenrotllament sostenible (fins a 1 punt).
  
A un mateix projecte, només es podrà aplicar el criteri 2.1. o el 2.2.
  
La qualificació final d'un projecte seleccionat s'obtindrà per la suma de les puntuacions dels apartats 1 i 2 d'este punt Quint.
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres i institucions beneficiàries remetran a la Direcció General d'Ensenyament, en els 20 dies hàbils següents a la finalització de l'activitat, una còpia de la Memòria Econòmica i una Memòria Pedagògica, en la qual hauran de fer constar:
  
1.1. Relació del professorat participant, indicant si és responsable o col·laborador.
  
1.2. Grau de consecució dels objectius del projecte, les activitats realitzades i la seua temporalització.
  
1.3. Materials produïts.
  
1.4. Grau de participació de l'alumnat en les diferents fases del projecte.
  
1.5. Sistema utilitzat per a difondre el projecte, i si és procedent, el producte final, amb indicació de centres, institucions i col·lectius socials a què puga ser útil didàcticament.
  
1.6. Previsió de continuïtat del projecte, si és procedent.
  
2. La Direcció General d'Ensenyament, després de l'avaluació del projecte, expedirà els certificats acreditatius corresponents al professorat participant. El nombre d'hores que se certificarà serà el següent:
  
- professorat responsable del projecte en institucions o centres coordinadors: fins a 50 hores.
  
- professorat responsable del projecte en institucions o centres associats: fins a 45 hores.
  
- professorat col·laborador en projectes en centres o institucions coordinadores o associades: fins a 35 hores.
  
Capítol II
  
Grundtvig 3. Mobilitat per a la Formació
  
d'Educadors d'Adults
  
Primer. Objectiu
  
L'objectiu de Grundtvig 3 és contribuir a millorar la qualitat de l'aprenentatge permanent afavorint que els qui treballen en els centres de Formació de Persones Adultes, en el sentit més ampli de l'expressió, o participen en la Formació de les Persones Adultes, realitzen cursos de formació entre una i quatre setmanes en l'estranger.
  
Les activitats de formació (cursos, conferències, jornades, congressos, seminaris...) als quals es pot assistir amb ajudes de Grundtvig 3 versaran sobre els aspectes següents:
  
a) Metodologia utilitzada en la Formació de Persones Adultes.
  
b) Gestió de centres de Formació de Persones Adultes.
  
c) Promoció de l'aprenentatge permanent.
  
d) Educació intercultural i educació de treballadors migrants o itinerants.
  
Es podran sol·licitar cursos del Catàleg Comenius 2. En este cas, serà necessari comptar amb la preinscripció del curs corresponent. També es podrà sol·licitar la participació en un curs de formació que no pertanga a esta categoria, sempre que el dit curs respecte els objectius generals de l'acció i verse sobre algun dels aspectes expressats en l'apartat primer d'este capítol.
  
En alguns casos, el curs podrà adoptar la forma d'estada en pràctiques en un comerç, indústria o una organització no governamental que puga facilitar la consecució dels objectius enumerats.
  
No es concediran cursos d'idiomes.
  
Segon. Requisits dels candidats o candidates
  
1. Les ajudes es poden concedir al personal que treballa en la Formació de Persones Adultes, a temps parcial o complet, tant en el sistema formal com en el no formal, sempre que acrediten el domini de la llengua de treball que figure en primer lloc entre les oficials del curs. S'inclouen:
  
1.1. Professorat i equips directius que treballen en centres de Formació de Persones Adultes.
  
1.2. Inspectors i inspectores d'Educació, assessors o assessores de CEFIRE i formadors o formadores amb responsabilitat en l'àmbit de la Formació de Persones Adultes.
  
1.3. Personal que treballa amb adults en situació de risc d'exclusió social, com mediadors i educadors de carrer.
  
1.4. Persones que participen en educació intercultural o en activitats educatives relacionades amb treballadors migrants o itinerants.
  
1.5. Personal que assistix les persones adultes amb necessitats educatives especials.
  
2. El professorat d'idiomes que desitge optar a una ajuda per a participar en un curs de formació ha de pertànyer a una de les categories següents:
  
2.1. Professorat qualificat d'idiomes estrangers que exercisca en la Formació de Persones Adultes.
  
2.2. Formadors del Professorat d'Idiomes de les Persones Adultes. (Incloses les Escoles Oficials d'Idiomes)
  
2.3. Professorat d'adults que utilitze una llengua estrangera per a impartir classes d'altres àrees o matèries.
  
2.4. Inspectors o inspectores d'Educació i assessors o assessores de CEFIRE que treballen en l'àmbit de l'ensenyança d'idiomes a les persones adultes.
  
3. No haver sigut beneficiari d'una ajuda del Programa Sòcrates Comenius 2.2.C, Grundtvig 3 i Visites d'Estudi Arió per a realitzar una activitat formativa de mobilitat individual, durant les tres últimes convocatòries: 2002, 2003 i 2004.
  
Tercer. Quantia de les ajudes
  
Dependran de la disponibilitat pressupostària. Les ajudes seran fins a un màxim de 1.500 euros per persona, per a contribuir a cobrir els gastos de viatges, taxes d'inscripció (si n'hi ha) i estada, ocasionats per l'assistència a l'activitat de formació.
  
La quantia de les ajudes serà fixada individualment, tenint en compte l'activitat de formació, la duració i el lloc on es realitzarà.
  
Quart. Forma i termini de presentació de les sol·licituds
  
1. Les persones que tinguen les condicions exigides, presentaran la documentació següent:
  
1.1. Formulari electrònic de candidatura ?Sòcrates Grundtvig 3. Mobilitat per als Educadors d'Adults?, al qual s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
1.2. Dos còpies impreses del formulari electrònic de candidatura ?Sòcrates Grundtvig 3. Mobilitat per als Educadors d'Adults?, amb la firma original del responsable del centre i el segell de la institució.
  
1.3. Instància, segons el model K que figura en l'annex V d'esta orde.
  
1.4. Fotocòpia del DNI o del document equivalent.
  
1.5. Acreditació de la competència lingüística operativa en la llengua de treball del curs: diploma de llicenciatura; certificat del primer cicle de l'Escola Oficial d'Idiomes o equivalent, o certificat d'haver-la cursat en BUP i COU, o en Batxillerat.
  
1.6. Estratègies previstes per a difondre el resultat obtingut en l'activitat o curs corresponent.
  
1.7. Si el candidat o la candidata presta els seus servicis en una organització privada, ha de presentar els estatuts de l'organització i prova recent de la seua existència (últim informe anual, certificat financer etc.).
  
1.8 Document que acredite la preinscripció en el curs, si s'ha elegit entre els del Catàleg de Comenius.
  
1.9 Full en què es detalle els continguts del curs sol·licitat (en el cas dels cursos de catàleg, fotocòpia de la pàgina del catàleg en què apareix el curs).
  
1.10. Relació numerada dels documents aportats.
  
2. Les sol·licituds per a assistir a cursos de catàleg es presentaran des de l'endemà de la publicació d'esta orde i fins a l'1 de març de 2005 inclusivament. Les sol·licituds per a assistir a cursos fora del Catàleg es podran presentar en qualsevol moment i, en tot cas, amb dos mesos d'antelació a l'inici del curs per al qual se sol·licita l'ajuda.
  
Quint. Criteris de selecció
  
1. No haver tingut ajuda comunitària amb anterioritat (5 punts).
  
2. Sol·licitar una ajuda per a assistir als cursos inclosos en el Catàleg Comenius/Grundtvig (1 punt).
  
3. Sol·licitar cursos desenrotllats en el marc de projectes de cooperació europea finançats per Grundtvig 1 o per l'acció sobre Formació de les Persones Adultes de la primera fase del Programa Sòcrates (2 punts).
  
4. Relació entre l'activitat professional que desenvolupa i el tema del curs sol·licitat (fins a 1 punt).
  
5. Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua activitat professional (fins a 1 punt).
  
Sext. Inscripció en els cursos
  
Una vegada es comunique als candidats o candidates que s'ha concedit una beca per a participar en el curs en què estan preinscrits, estos hauran de confirmar, amb la major brevetat possible, la seua inscripció directament als coordinadors dels cursos. Els organitzadors dels cursos decidiran quins candidats i candidates assistiran al seu curs en funció de l'orde d'arribada de la confirmació d'assistència.
  
Pel que fa a les cancel·lacions de cursos (per part del beneficiari o del coordinador del curs) es tindran en compte les Instruccions per als Candidats del Catàleg de Cursos de Grundtvig 3.
  
Sèptim. Avaluació i reconeixement de l'activitat
  
Les persones beneficiàries remetran a la Direcció General d'Ensenyament una memòria pedagògica en el termini de 20 dies hàbils després d'haver finalitzat el curs.
  
A l'efecte d'acreditar les corresponents hores de formació, les persones interessades sol·licitaran en el país d'acollida un certificat d'assistència en què conste nom complet, número de DNI o passaport, títol de l'activitat i modalitat, data i lloc de realització, així com el nombre d'hores de l'activitat. Se certificarà fins a un màxim de 40 hores setmanals.
  
ANNEX IV
  
Arió. Visites d'Estudi per als responsables
  
de la presa de decisions en matèria d'educació
  
Primer. Objectius
  
Les Visites d'Estudi Arió faciliten l'intercanvi d'informació i experiències entre els responsables de la presa de decisions i els especialistes en educació sobre temes d'interés comú per als països participants i, en especial, en els àmbits de l'Educació Primària, l'Educació Secundària Obligatòria i la Formació Professional. Estes visites han de tindre un efecte multiplicador en la comunitat educativa de la Comunitat Valenciana, al permetre observar sistemes, polítiques i innovacions en matèria d'educació de la Unió Europea.
  
La Comissió Europea publicarà un Catàleg de Visites Arió per al període comprés entre setembre de 2005 i maig de 2006. Els catàlegs de cursos estaran a disposició de les persones interessades en el Registre General de la Conselleria de Cultura, Educació i Esport, en les Direccions Territorials de Cultura, Educació i Esport i en els Centres de Formació, Innovació i Recursos Educatius (CEFIRE). També es podran trobar en Internet en:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
La Comissió Europea se reserva el dret d'introduir modificacions sobre les dades, el preu i l'objectiu de les Visites, fins al moment de la seua realització.
  
Segon. Requisits dels participants
  
1. Podran sol·licitar estes ajudes els professionals en servici actiu destinats a la Comunitat Valenciana que realitzen funciones d'administradors o administradores de l'educació, directors o directores i assessors o assessores de CEFIRE, assessors o assessores didàctics de valencià, inspectors o inspectores d'educació i membres dels equips directius dels centres docents en què s'impartisquen l'educació preescolar o les ensenyances escolars establides per la Llei Orgànica 10/2002, de 23 de desembre, de Qualitat de l'Educació.
  
2. Les persones candidates hauran d'acreditar el domini de la llengua de treball que figure en primer lloc en la visita que sol·liciten.
  
3. Els candidats i les candidates hauran d'explicar les estratègies que utilitzaran per a difondre el resultat de la Visita.
  
4. Les Visites d'Estudi que es realitzen a Espanya no podran ser sol·licitades per professionals en servici actiu que treballen a Espanya.
  
5. No haver sigut beneficiari d'una ajuda del Programa Sòcrates Comenius 2.2.C, Grundtvig 3 i Visites d'Estudi Arió per a realitzar una activitat formativa de mobilitat individual, durant les tres últimes convocatòries: 2002, 2003 i 2004.
  
Tercer. Quantia de les ajudes
  
Les ajudes assignades seran per a contribuir als gastos de viatge i estada ocasionats per la realització de les Visites d'Estudi. La quantia serà d'un màxim de 1.000 euros, depenent de la distància entre el punt d'origen i el de la Visita que es vol efectuar.
  
Quart. Forma i termini de presentació de les sol·licituds
  
Les persones que desitgen participar presentaran la documentació següent:
  
1. Formulari electrònic de candidatura ?Sòcrates de Visites d'Estudi Arió- en espanyol i en francés, anglés o alemany, a què s'accedirà des de:
  
http://aplicaciones.mec.es/programas-europeos/jsp/plantillaAnchosoc.jsp'id=3440, o
  
http://www.cult.gva.es/dgoiepl/AREA\_EDUCACION/INNOVACION/Web2\_valencia/index.htm.
  
2. Dos còpies impreses del formulari electrònic de candidatura ?Sòcrates de Visites d'Estudi Arió- en espanyol i altres dos en francés, anglés o alemany, amb la firma original del director o directora del centre i el segell de la institució.
  
3. Instància, segons el model L que figura en l'annex V d'esta orde.
  
4. Certificat original o fotocòpia compulsada que acredite els mèrits avaluables.
  
5. Fotocòpia del DNI o del document equivalent.
  
6. Acreditació de la competència lingüística operativa en la llengua de treball de la visita: diploma de llicenciatura; certificat del primer cicle de l'Escola Oficial d'Idiomes o equivalent; o certificat d'haver-la cursat en BUP i COU, o en Batxillerat.
  
7. Justificació de la relació entre el tema elegit i el perfil professional del candidat o de la candidata.
  
8. Estratègies previstes per a difondre la informació i l'experiència adquirida en la Visita d'Estudi.
  
9. Relació numerada dels documents aportats.
  
El termini de presentació de sol·licituds serà des de l'endemà de la publicació d'esta orde i fins a l'1 d'abril de 2005 inclusivament.
  
Quint. Criteris de selecció
  
Les sol·licituds es valoraran d'acord amb el barem següent:
  
1. Relació directa del contingut de la visita sol·licitada amb la funció professional que es desenrotlla: fins a 2 punts.
  
2. Capacitat de la persona candidata per a actuar com a agent multiplicador d'aquelles experiències adquirides en la Visita que puguen contribuir a la millora de l'educació a la Comunitat Valenciana: fins a 2 punts.
  
3. Proposta d'estratègies per a difondre els resultats obtinguts amb l'experiència (màxim dos folis) i relació amb els agents del sistema educatiu a què es pretén difondre l'experiència: fins a 2 punts.
  
En cas d'empat, tindrà prioritat el candidat o la candidata que no haja rebut ajuda comunitària amb anterioritat.
  
Una vegada estudiades i, si escau, admeses les reclamacions, la Comissió de Selecció elevarà la proposta prioritzada a la Direcció General d'Ensenyament, que la remetrà a l'Agència Nacional Sòcrates. La Comissió Europea notificarà a l'interessat la Visita per a la qual ha sigut seleccionat.
  
En cas de renúncia o de pèrdua del requisit per a participar en esta acció, el candidat o la candidata informarà directament a la Direcció General d'Ensenyament de la dita circumstància, a l'efecte de la seua substitució.
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, les persones beneficiàries remetran a la Direcció General d'Ensenyament, en els 20 dies hàbils següents a la finalització de l'activitat, els documents següents:
  
1.1. Informe personal de la Visita, on es destacaran els aspectes més rellevants per a la millora del sistema educatiu a la Comunitat Valenciana.
  
1.2. Calendari previst per a la difusió de l'experiència, així com els destinataris corresponents.
  
1.3. Còpia del qüestionari d'avaluació que l'Oficina d'Assistència Tècnica Sòcrates i Joventut (BAT) de Brussel·les enviarà oportunament als participants, degudament omplit.
  
1.4. Còpia de la Memòria Econòmica.